Tarybos Reglamentas (EEB) Nr. 3551/88
1988 m. lapkričio 14 d.
iš dalies keičiantis Reglamentą (EEB) Nr. 4088/87, nustatantį tam tikrų Kipro, Izraelio ir Jordanijos kilmės gėlių importo lengvatinių muitų taikymo sąlygas
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 straipsnį,
atsižvelgdama į Komisijos pasiūlymą,
kadangi Europos ekonominės bendrijos ir Maroko bendradarbiavimo sutarties papildomas protokolas nurodo, kad lengvatiniai muitai taikomi į Bendriją importuojamoms rožėms ir gvazdikams, neviršijant tarifų kvotų, taikomų visoms gyvoms skintoms Maroko kilmės gėlėms, klasifikuojamoms pagal KN 060310 subpoziciją; kadangi šie tarifų sumažinimai taikomi tik importui, kuris atitinka tam tikras kainų sąlygas;
kadangi Reglamentas (EEB) Nr. 4088/87 [1] nustatė lengvatinių importo muitų taikymo sąlygas minėtiems produktams, kurių kilmės šalis yra Kipras, Izraelis ir Jordanija; kadangi šio Reglamento taikymą reikia praplėsti, kad į jį būtų įtrauktos tokios gėlės, kurių kilmės šalis yra Marokas,
PRIĖMĖ ŠĮ REGLAMENTĄ:
1 straipsnis
Tarybos reglamentas (EEB) Nr. 4088/87 iš dalies keičiamas taip:
1) pavadinimas pakeičiamas taip:
"1987 m. gruodžio 21 d. Tarybos Reglamentas (EEB) Nr. 4088/87, nustatantis tam tikrų Kipro, Izraelio, Jordanijos ir Maroko kilmės gėlių importo lengvatinių muitų taikymo sąlygas"
;
2) 1 straipsnyje "Kipro, Izraelio ir Jordanijos kilmės" pakeičiama į "Kipro, Izraelio, Jordanijos ir Maroko kilmės".
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo Europos ekonominės bendrijos ir Maroko bendradarbiavimo sutarties papildomo protokolo taikymo dienos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1988 m. lapkričio 14 d.